การติดเชื้อทางเดินปัสสาวะเป็นภาวะติดเชื้อที่พบได้บ่อยมากในร้อยละ ๑๐ ของหญิงตั้งครรภ์ ใช่หรือไม่
ใช่ การติดเชื้อทางเดินปัสสาวะเป็นภาวะติดเชื้อที่พบได้บ่อยมาก ร้อยละ ๑๐ ของหญิงตั้งครรภ์จะมีการติดเชื้อ ๑ ครั้ง และผู้ที่มีการติดเชื้อแล้วมักจะมีการติดเชื้อซ้ำอีก ๑ ใน ๓ ของผู้ติดเชื้อ อาการที่พบบ่อย คือ กระเพาะปัสสาวะอักเสบมักจะไม่มีอาการแสดง และตรวจได้โดยการตรวจปัสสาวะในการตรวจเมื่อฝากครรภ์ และบางคนจะมีอาการปัสสาวะแสบขัด ปัสสาวะบ่อย ปวดท้องน้อย และทันทีที่ตรวจพบความผิดปกติหรือมีอาการ จำเป็นที่จะต้องได้รับการรักษาให้หายโดยเร็ว เพื่อป้องกันการเป็นซ้ำและการลุกลามของโรค การรักษาต้องกินยาจนครบถ้วน ไม่ควรหยุดกินยาแม้ว่าอาการจะดีขึ้นหรือไม่มีอาการ จากรายงาน พบว่า ร้อยละ ๒๐ – ๔๐ ของการติดเชื้อของกระเพาะปัสสาวะที่ไม่ได้รับการรักษา จะนำไปสู่ภาวการณ์ติเชื้อของกรวยไตทำให้เกิดกรวยไตอักเสบ ที่มีอันตรายต่อมารดาและทารกในครรภ์ ภาวะกรวยไตอักเสบในไตรมาสที่สาม จะทำให้เกิดการคลอดก่อนกำหนด อาการของโรคมักจะทำให้มีไข้สูง หนาวสั่น ปัสสาวะแสบขัด หรือปัสสาวะสีแดงเป็นเลือด ปวดหลังมาก ทันทีที่คุณมีอาการควรรีบไปพบแพทย์โดยเร็วแพทย์มักจะรับไว้รักษาในโรงพยาบาล ให้ยาปฏิชีวนะทางหลอดเลือดดำร่วมกับน้ำ การป้องกันภาวการณ์ติดเชื้อของทางเดินปัสสาวะนั้นเป็นสิ่งจำเป็น และเมื่อมีอาการเริ่มต้นเล็กน้อย
สูติศาสตร์ (สูติศาสตร์) - Obstetrics